Head ametikaaslased, austatud Riigikogu! Head külalised! Alustame Riigikogu täiskogu IX istungjärgu viienda töönädala neljapäevast istungit. Kõigepealt palun Riigikogu kõnetooli neid Riigikogu liikmeid, kes soovivad üle anda eelnõusid või arupärimisi! Kõnesoove ei ole. Tundub, et ka Vabariigi Valitsus ei soovi midagi üle anda. On aga üks teade. Väga suure tõenäosusega koguneb märtsi lõpu poole siin saalis Riigikogu XIII koosseis, nii et palun kõigil, kes seda soovivad, teha oma lauapealsed ja sahtlid materjalidest selleks päevaks puhtaks. Teeme nüüd, palun, kohaloleku kontrolli! Kohalolijaks registreerus 80 Riigikogu liiget, puudub 21.
Alustame päevakorrapunktide menetlemist. Esimene päevakorrapunkt on Riigikogu liikme Andres Herkeli algatatud Riigikogu kodu- ja töökorra seaduse muutmise seaduse eelnõu 774 kolmas lugemine. Kas fraktsioonide esindajad soovivad läbirääkimisi pidada? Kõnesoove ei ole, seega võime minna lõpphääletuse juurde. Head Riigikogu liikmed, eelnõu 774 nõuab Riigikogu koosseisu häälteenamust ning enne lõpphääletust teeme kohaloleku kontrolli. Kohalolijaks registreerus 81 Riigikogu liiget, puudub 20. Panen lõpphääletusele eelnõu 774. Palun võtta seisukoht ja hääletada! Poolt 70 Riigikogu liiget, vastu 1 ja 2 jäid erapooletuks. Riigikogu liikme Andres Herkeli algatatud Riigikogu kodu- ja töökorra seaduse muutmise seaduse eelnõu 774 on seadusena vastu võetud. Esimese päevakorrapunkti käsitlemine on lõpetatud.
Liigume teise päevakorrapunkti juurde. Algab Vabariigi Valitsuse algatatud kalapüügiseaduse eelnõu 801 kolmas lugemine. Head kalandussõbrad ja ka teised Riigikogu liikmed, kas te soovite fraktsioonide esindajatena läbirääkimisi pidada? Kõnesoove ei ole, läheme lõpphääletuse ettevalmistamise juurde. Panen lõpphääletusele eelnõu 801. Palun võtta seisukoht ja hääletada! Poolt 83 Riigikogu liiget, vastuolijaid ega erapooletuid ei ole. Vabariigi Valitsuse algatatud kalapüügiseaduse eelnõu 801 on seadusena vastu võetud. Teise päevakorrapunkti käsitlemine on lõpetatud.
Liigume edasi. Kolmas päevakorrapunkt on Vabariigi Valitsuse algatatud keskkonnamõju hindamise ja keskkonnajuhtimissüsteemi seaduse ning sellega seoses teiste seaduste muutmise seaduse eelnõu 800 kolmas lugemine. Kas fraktsioonide esindajad soovivad läbirääkimisi pidada? Kõnesoove ei ole, alustame lõpphääletuse ettevalmistamist. Panen lõpphääletusele eelnõu 800. Palun võtta seisukoht ja hääletada! Poolt 82 Riigikogu liiget, vastuolijaid ega erapooletuid ei ole. Vabariigi Valitsuse algatatud keskkonnamõju hindamise ja keskkonnajuhtimissüsteemi seaduse ning sellega seoses teiste seaduste muutmise seaduse eelnõu 800 on seadusena vastu võetud. Kolmanda päevakorrapunkti käsitlemine on lõpetatud.
Liigume neljanda päevakorrapunkti juurde. Algab Vabariigi Valitsuse algatatud reklaamiseaduse muutmise seaduse eelnõu 780 kolmas lugemine. Kas soovitakse läbirääkimisi pidada? Ei soovita. Alustame lõpphääletuse ettevalmistamist. Panen lõpphääletusele eelnõu 780. Palun võtta seisukoht ja hääletada! Poolt 58 Riigikogu liiget, vastu 15 ja 2 jäid erapooletuks. Vabariigi Valitsuse algatatud reklaamiseaduse muutmise seaduse eelnõu 780 on seadusena vastu võetud. Neljanda päevakorrapunkti käsitlemine on lõpetatud.
Liigume viienda päevakorrapunkti juurde. Algab rahanduskomisjoni algatatud vedelkütuse erimärgistamise seaduse ning maksukorralduse seaduse muutmise seaduse eelnõu 841 kolmas lugemine. Kas fraktsioonide esindajad soovivad läbirääkimisi pidada? Soovivad. Avan läbirääkimised. Palun Riigikogu kõnetooli Isamaa ja Res Publica Liidu fraktsiooni esindaja Aivar Koka!
Hea Riigikogu aseesimees! Head kolleegid! IRL-i fraktsiooni arvates on need parandusettepanekud väga head. Aga kuna Eesti inimeste kodukulud selle aasta maikuust kasvavad kümneid kordi, ei pea me võimalikuks seda eelnõu toetada. Me saame lubada vaid ühte: me toetame siis, kui järgmine koalitsioon seda seadust muudab. IRL hääletab praegu selle eelnõu vastu sellepärast, et see tõstab liiga palju kütuseaktsiisi. Aitäh!
Aitäh! Rohkem kõnesoove ei ole. Sulgen läbirääkimised, alustame lõpphääletuse ettevalmistamist. Panen lõpphääletusele eelnõu 841. Palun võtta seisukoht ja hääletada! Poolt 47 Riigikogu liiget, vastu 16, erapooletuks ei jäänud keegi. Rahanduskomisjoni algatatud vedelkütuse erimärgistamise seaduse ja maksukorralduse seaduse muutmise seaduse eelnõu 841 on seadusena vastu võetud. Viienda päevakorrapunkti käsitlemine on lõpetatud.
Head ametikaaslased! Tänane kuues päevakorrapunkt on rahanduskomisjoni algatatud maksukorralduse seaduse täiendamise seaduse eelnõu 843 kolmas lugemine. Kas fraktsioonide esindajad soovivad läbirääkimisi pidada? Ei soovi. Läheme lõpphääletuse juurde. Hea Riigikogu XII koosseis, panen lõpphääletusele eelnõu 843. Palun võtta seisukoht ja hääletada! Poolt 80 Riigikogu liiget, vastu ei ole keegi, 1 jäi erapooletuks. Rahanduskomisjoni algatatud maksukorralduse seaduse täiendamise seaduse eelnõu 843 on seadusena vastu võetud. Kuuenda päevakorrapunkti käsitlemine on lõpetatud. Teile on ka üks teade. Riigikogu esimees palub kõigil Riigikogu liikmetel koguneda ühispildi tegemiseks Riigikogu hoone vestibüüli. Head ametikaaslased! Lubage mul tänada Eesti inimesi, kes on XII koosseisu siia usaldanud. Tänan kõiki selle koosseisu Riigikogu liikmeid, ametikaaslasi, selle nelja aasta jooksul tehtud töö eest ja loomulikult meie Riigikogu teenistujaid! Aitäh teile! Soovin meile kõigile edu! Istung on lõppenud. [[Aplaus.]] Istungi lõpp kell 10.11.